[{"text_idx": "#000006", "text": "Mul polnud o\u0303rna aimugi, kui kaua ja kuidas vastu pean. Otsustasin, et proovin va\u0308hemalt paar kuudki oma unistuste eriala o\u0303ppida. Ma olin juba lapsest saati soovinud kirjanikuks saada. Ma olen terve elu kirjutanud. Luuletusi, na\u0308idendeid, lu\u0308hijutte, romaane, tehnilisi tekste, blogipostitusi, toitumisteemalisi artikleid, sisu eBayle. Ma tahtsin nii va\u0308ga minna, et la\u0308ksin."}, {"text_idx": "#000009", "text": "Minu usaldus elu vastu pani mind tegutsema. Kui ma juba kohal olin, teadsin, et raha ei ja\u0308tku mul igavesti. Naljakas, tegelikult olin 2011. aasta septembris omandanud ka kulturismitreeneri litsentsi (mis ku\u0308ll aegus 2015), pumpasin enda lo\u0303buks u\u0308likooli jo\u0303usaalis ning koostasin paarile kliendile Excelis treeningplaane ja toitumiskavasid. See selleks. Fitnessi juurde jo\u0303udsin tagasi pigem hiljuti, toonane treenerikutse tuhmus ja tolmus. Hakkasin hoopis oma keelelist andekust a\u0308ra kasutama. Avastasin ta\u0308iesti uutmoodi to\u0308o\u0308maailma: kirjutasin ja to\u0303lkisin kodus (= 1 va\u0308ike tuba vo\u0303o\u0303rastega jagatud mitte just ko\u0303ige kenamas majas) arvutist. Pingutasin. Tegin rohkem. To\u0308o\u0308tasin, treenisin, kirjutasin usinalt koduto\u0308id, ka\u0308isin teises linnas seminarides. Ei reisinud ringi ega lo\u0303butsenud, sest selleks puudus raha. Ja ma sain hakkama."}, {"text_idx": "#000012", "text": "Usaldus la\u0308htub minu puhul intuitsioonist. Vaistust. Ko\u0303hutundest. See pole midagi mu\u0308stilist ega veidrat. Intuitsioon on tegelikult eelnevate kogemuste kogum, mille varal su\u0308nteesin uusi suundi. Senise elu juhtumised po\u0303rkuvad ja po\u0303imuvad minu unikaalses isikus. Ma ei teadvusta neid protsesse, sest mul on usaldus. Ma usaldan iseennast. Kes veel teaks, mis on mulle ko\u0303ige parem lahendus?"}]